Janubiy Koreyaning Korea National Oil Corporation (KNOC) kompaniyasi Qashqadaryo viloyatining ikkita investitsion blokida geologik qidiruv ishlarini amalga oshirishni boshlamoqda. “O‘zbekistonneftgaz” kompaniyasi va KNOS tomonidan janubi-g‘arbiy G‘issor mintaqasidagi Dehqonobod va Toshqo‘rg‘onda geologik-qidiruv ishlarini o‘tkazish bo‘yicha kelishuv kuchga kirishi sanasi bayonnomasi imzolagan. Ushbu kelishuv 2017 yil noyabrda imzolangan. Janubiy Koreya loyihani amalga oshirish uchun 24,5 mln dollar investitsiya yo‘naltiradi. KNOS avvalroq Farg‘ona va Namangan viloyatlaridagi 4 ta investitsion blokda uglevodorod qidirishdan bosh tortgandi.